Vigsel i Skjåk kyrkje eller Nordberg kyrkje
Informasjon til brurepar:
Ønskjer de å gifte dykk i Skjåk kyrkje eller Nordberg kyrkje?
Nedanfor finn de ei hugseliste som kan vere til hjelp i planlegginga av vigsla.
Før vigsla
På www.kirken.no finn de nyttig informasjon om vigsel i Den norske kyrkja.
Før vigsla må Skatteetaten gjennomføre prøving av ekteskapsvilkåra. De må derfor fylle ut og sende inn desse skjema:
· Erklæring frå brudefolka før prøving av ekteskapsvilkåra
· Forlovarerklæring
· eventuelt -Melding om endring av namn
Skjema finn de på www.kirken.no eller hos Skatteetaten.
Når prøvinga er gjennomført, får de ein prøvingsattest. Attesten gjeld i fire månader.
Innsending av prøvingsattest
Kyrkjekontoret må ha prøvingsattesten seinast tre veker før vigsla.
De kan be Skatteetaten sende attesten direkte til:
Skjåk kyrkjelege fellesråd
Moavegen 30
2690 Skjåk
De kan også levere eller sende attesten sjølve.
Samtale med prest
Vanlegvis møter de presten til vigsels samtale i kyrkja i løpet av veka før vigsla.
Under samtalen går de gjennom vigsels liturgien, øver på seremonien og får informasjon om praktiske forhold kring dagen.



Musikk og salmar
Brudeparet kan ta kontakt med kyrkjemusikaren for å avtale inn- og utgangsmusikk.
Vi nyttar salmar frå Norsk salmebok eller Salmar 1997.
Kyrkjemusikar Eirik Matias Urdi 
E-post: eirboe@gmail.com Telefon: 993 67 323
Program og medverknad
Dersom de ønskjer trykte program, må de ordne dette sjølve. Hugs å avklare salmar og andre innslag før programmet går i trykken.
Brudeparet kan spørje forlovarar eller andre om å medverke med skriftlesing under vigsla. Høvelege dikt eller tekstar kan også lesast.
Tekstar til skriftlesing finn de på www.kirken.no under temaet «Livets gang».
All tekst, musikk og andre innslag i vigsla må godkjennast av presten og kyrkjemusikar på førehand.
Kostnader
· Vigsla er gratis for brurepar som er folkeregistrerte i Skjåk.
· Dersom ein eller begge av brudefolkas foreldre er folkeregistrerte i Skjåk, er kostnaden kr 2 000.
· For brurepar utan tilknyting til Skjåk er kostnaden kr 4 000.
Beløpet blir fakturert i etterkant. Det kan kome tilleggskostnader for ekstra arbeidstid eller særskilde avtalar, til dømes opning av kyrkja for øving eller leige av eksterne aktørar.
Pynting av kyrkja
Brudeparet har ansvar for pynting av kyrkja.
Pynting skal skje i samsvar med gjeldande retningsliner og i samarbeid med kyrkjetenaren.
Hugs å avtale tidspunkt for pynting på førehand.
Dersom det skal vere musikalske innslag under vigsla, er kyrkja normalt open to timar før seremonien, eller etter nærare avtale.
Velkomen til den store dagen Vi ønskjer dykk lukke til med førebuingane og ser fram til å samarbeide med dykk om ein høgtidsdag fylt med glede og gode minne.

Kontaktinformasjon    
Skjåk kyrkjelege fellesråd
Moavegen 30
2690 Skjåk
Telefon: 90 95 64 37-948 62 267      E-post: kyrkjekontoret@skjaak.kommune.no
Opningstid       Måndag–fredag kl. 10.00–14.00
Besøksadresse: Moavegen 28 A     2690 Skjåk
(Kontoret ligg i Skjåk Energi sitt bygg ved sida av kommunehuset i Bismo.)


